CELEX: 32015R0389
Language: et
Date: 2015-03-05 00:00:00
Title: Komisjoni rakendusmäärus (EL) 2015/389, 5. märts 2015 , millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa

10.3.2015   
            
            
               ET
            
            
               Euroopa Liidu Teataja
            
            
               L 65/11
            
         KOMISJONI RAKENDUSMÄÄRUS (EL) 2015/389,
   5. märts 2015,
   millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusega (EMÜ) nr 2658/87 kehtestati kaupade nomenklatuur (edaspidi „kombineeritud nomenklatuur”), mis on esitatud kõnealuse määruse I lisas.
            
         
               (2)
            
            
               Kombineeritud nomenklatuuri teise osa 27. grupi lisamärkuse 4 punktis a nähakse ette Rahvusvahelise Standardiorganisatsiooni väljatöötatud standardis (ISO 2908) sätestatud meetodi kasutamine kombineeritud nomenklatuuri alamrubriikides 2712 90 31 – 2712 90 39 loetletud toodete õlisisalduse kindlaksmääramiseks.
            
         
               (3)
            
            
               Rahvusvaheline Standardiorganisatsioon tunnistas ISO 2908 standardi 2006. aastal kehtetuks ning seda ei ole ka asendatud. Samuti ei ole Euroopa Standardikomitee kehtestanud ühtki ISO 2908 meetodiga võrdväärset EN standardit. Seepärast peaks tollilaboritel olema lubatud kasutada omal valikul asjakohaseid töömeetodeid kombineeritud nomenklatuuri alamrubriikidesse 2712 90 31 – 2712 90 39 kuuluvate toodete õlisisalduse kindlaksmääramiseks.
            
         
               (4)
            
            
               Peale selle on asjakohane kombineeritud nomenklatuuri teise osa 27. grupi lisamärkuse 4 punktis a selgelt märkida, et õlisisaldus tuleb määrata massiprotsendina.
            
         
               (5)
            
            
               Seega on asjakohane muuta kombineeritud nomenklatuuri teise osa 27. grupi lisamärkuse 4 punkti a ning jätta välja viide tühistatud rahvusvahelisele standardile ja täpsustada ühikut, milles õlisisaldust tuleb väljendada.
            
         
               (6)
            
            
               Seetõttu tuleks määrust (EMÜ) nr 2658/87 vastavalt muuta.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2658/87 I lisas esitatud kombineeritud nomenklatuuri teise osa 27. grupi lisamärkuse 4 punkt a asendatakse järgmisega:
   
      
                  „a)
               
               
                  mille õlisisaldus on 3,5 massiprotsenti või suurem, kui nende viskoossus 100 °C juures EN ISO 3104 meetodi järgi on väiksem kui 9 × 10– 6 m2 s– 1, või”
               
            
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. märts 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.